ไฟแนนซ์ทูเดย์
ท่าว่าจะไม่ได้รับความเชื่อมั่นจากนักลงทุนเท่าไหร่
30 ต.ค. 2565

ท่าว่าจะไม่ได้รับความเชื่อมั่นจากนักลงทุนเท่าไหร่ 
โดย..ภูคา
หลังจากที่รัฐบาลตั้งคณะกรรมการยุทธศาสตร์เพื่อการฟื้นฟูและสร้างอนาคตประเทศ (กยอ.) ที่มี ดร.โกร่งวีรพงษ์ รามางกูร เป็นประธาน เพราะนักลงทุนยังเทขาย แถมเมื่อลองเข้าไปถามความเห็นของคณะกรรมการแต่ละคน ยังบ่นว่าเพิ่งรู้ตัวด้วยซ้ำว่าถูกดึงเข้ามาช่วยงาน
ส่วนเรื่องที่ ดร.โกร่ง มีแนวคิดจะออก พ.ร.บ.พิเศษ เพื่อให้อำนาจคณะกรรมการ กยอ. สามารถเข้าไปล้วงลูกเอาเงินคงคลัง หรือแม้กระทั่งทุนสำรองเอาไว้ใช้ฟื้นฟูประเทศได้หรือไม่ ขอบอกว่าเรื่องนี้ต้องมีเหตุผลสามารถชี้แจงให้ประชาชนรับฟังได้ เพราะเชื่อว่าชั่วโมงนี้รัฐบาลยังไม่ถึงขั้นตีบตันเรื่องเงินฟื้นฟูประเทศ หากจะยอมถอยงบประมาณที่ใช้ในโครงการประชานิยมลงได้ เช่น การซื้อแท็บเล็ต กองทุนตั้งตัวได้ โครงการเอสเอ็มแอล ก็น่าเก็บเล็กผสมน้อยเอาเงินมาช่วยผู้ประสบภัยได้
ด้าน ธีระชัย ภูวนาถนรานุบาล รมว.คลัง เตรียมเสนอมาตรการพักชำระหนี้ 3 ปี ให้กับลูกหนี้รายย่อยที่เป็นหนี้ที่ไม่ก่อให้เกิดรายได้รายละไม่เกิน 5 แสนบาท เข้า ครม. แต่งานนี้เชื่อว่าต้องมีคนโวย เพราะมาตรการที่ว่าจะตัดบัญชีลูกหนี้ที่เป็นเอ็นพีแอลก่อนวันที่ 30 มิ.ย. 2554 เท่านั้น คนที่บ้านน้ำท่วมส่วนใหญ่จะหมดสิทธิได้พักหนี้ 3 ปี แต่จะถูกดึงให้เข้าโครงการบรรเทาผลกระทบของผู้ประสบภัยแทน พักหนี้ได้แค่เพียง 36 เดือนเท่านั้น ขอบอก...